- Reportaj special de la meciul lui Bănel Nicoliţă din Amara
- Ce cântec i-au compus fanii şi cum s-a trăit partida
- Antrenamentele, calificările şi cursa Marelui Premiu al Australiei se văd în perioada 22-24 martie, în AntenaPLAY, pe canalul dedicat. Antrenamentele şi cursa sunt live pe Antena3 CNN
- Antrenamentele, calificările, sprintul şi cursa de Formula 2 ale Marelui Premiu al Australiei se văd în perioada 22-24 martie, în AntenaPLAY, pe canalul dedicat
- Antrenamentele, calificările, sprintul şi cursa de Formula 3 ale Marelui Premiu al Australiei se văd în perioada 22-24 martie, în AntenaPLAY, pe canalul dedicat
Reportaj special de la meciul lui Bănel Nicoliţă din Amara! "Pe vânt, pe ploaie, Bănel e cel mai tare!", acesta este cântecul preferat al fanilor lui CS Amara, echipă din Liga a 4-a. La 39 de ani, Bănel Nicoliţă a revenit în iarbă şi este idol la Amara. La fiecare meci, sfârâie grătarele!
Bănel era să rateze începutul partidei. Fanii l-au ţinut la autografe, pe care fostul jucător al Stelei le-a semnat pe pozele de când era 'Uefantastic!'
Reportaj special de la meciul lui Bănel Nicoliţă din Amara
"Joacă oricine pe Bernabeu? Unii nici nu visăm aşa ceva", a reacţionat un suporter aflat la marginea terenului.
La Amara, Bănel traieste un moment dulce al carierei. Iar oamenii se înghesuie la meciuri, să-l vadă pe fostul favorit al lui Gigi Becali.
"Pe vânt, pe ploaie, Bănel e cel mai tare!", este scandarea preferată a micilor fani din Amara.
"Este bun! Îl cunoaştem, a jucat la Steaua, ştim despre el", afirmă suporterii de toate vârstele.
Au fost şi reacţii savuroase în timpul meciului. Nu toţi cei care s-au adunat să vadă partida au fost încântaţi să fie filmaţi. "Mă vede soţia la meci!", a explicat un bărbat.
"(Reporter: De dumneavoastră ştie soţia că aţi plecat?) Că am plecat la fotbal, ştie, dar nu ştie că am ajuns la Amara!", a glumit un alt fan.
Bănel Nicoliţă şi coechipierii au sărbătorit victoria cu grătare. Jarul a fost pus la încins în timpul meciului.
"Vom merge cu toţi copiii acolo şi ne vom bucura de această zi minunată!", a declarat Bănel Nicoliţă pentru AntenaSport.
5.000 de euro ia Bănel primă, dacă promovează în Liga a treia.
"Voi juca atât timp cât pot. Aţi văzut că sunt ca vinul ăla, cu cât e mai vechi, cu atât e mai bun", a mai spus Bănel.
Bănel Nicoliţă a jucat între 2005 şi 2011 în tricoul roş-albastru. A câştigat două titluri (2005, 2006), o Cupă a României (2011) şi o Supercupă (2006) la echipa lui Gigi Becali.